Liga národov UEFA 2020/2021

Liga národov UEFA 2020/2021 bola druhou sezónou Ligy národov UEFA, medzinárodnej futbalovej súťaže, ktorej sa zúčastnilo 55 národných mužských futbalových tímov z členských asociácií UEFA. Konala sa od septembra do novembra 2020 (súboje v skupinách) a v októbri 2021 (Finálový turnaj Ligy národov). V marci 2022 sa potom uskutočnilo "play-out", čiže súboje o udržanie v Lige C.

Prvenstvo z predchádzajúcej sezóny obhajovalo Portugalsko, avšak v základnej skupine skončilo na druhom mieste a nekvalifikovalo sa na Finálový turnaj.

Francúzsko vyhralo vo finále nad Španielskom 2 : 1 a získalo svoj prvý titul šampióna Ligy národov UEFA.

 Formát 
Dňa 24. septembra 2019 UEFA oznámila, že bude použitý revidovaný formát pre druhé obdobie súťaže 2020/2021. 55 národných tímov z členských krajín UEFA bude rozdelených do štyroch líg. Ligy A, B a C, z ktorých každá bude obsahovať 16 tímov, budú rozdelené do štyroch skupín po štyroch tímoch. V Lige D bude hrať 7 tímov rozdelených do dvoch skupín, z ktorých jedna bude obsahovať štyri tímy a druhá tri tímy. 

 Skupinová fáza 
Jednotlivé tímy sú prideľované do líg na základe celkového rebríčka Ligy národov UEFA 2018/2019. Každý tím bude hrať šesť zápasov v rámci svojej skupiny (s výnimkou jednej skupiny v Lige D, ktorá bude hrať štyri), a to vo forme dvoch stretnutí v septembri, októbri a novembri 2020. V skupine sa bude hrať systémom doma-vonku, každý s každým. Tento formát zaručí, že takmer všetky skupiny budú hrať posledné zápasy v skupinách v rovnaký čas. Zmenou formátu sa tiež zvýši celkový počet zápasov zo 138 na 162 a minimalizuje počet priateľských zápasov.

V najvyššej Lige A tímy súťažia o titul šampióna Ligy národov UEFA. Štyria víťazi skupín v Lige A sa kvalifikujú do finálového turnaja Ligy národov v júni 2021, ktorý sa bude hrať vo vyraďovacom formáte, skladajúcom sa zo semifinále, súboja o tretie miesto a finále. Hostiteľská krajina bude vybraná zo štyroch kvalifikovaných tímov Výkonným výborom UEFA. Vo finále Ligy národov bude použitý systém video asistenta rozhodcu (VAR).

 Postupy a zostupy 
Tímy tiež súťažia o postup a zostup do vyššej alebo nižšej ligy. Z Líg B, C a D postúpia vyššie víťazi skupín, zatiaľ čo posledné tímy skupín v ligách A a B zostúpia. Pretože v Lige C sú štyri skupiny a v Lige D iba dve, bude sa hrať ešte súboj o udržanie v Lige C medzi dvoma dvojicami tímov z posledných miest v skupinách Ligy C; zápasy sa odohrajú v marci 2022. Dvojice budú zostavené tak, že budú hrať štvrtý najhorší proti prvému najhoršiemu a tretí proti druhému; hrať sa bude na dva zápasy, doma a vonku. Tím, ktorý strelí viac gólov, zostane v Lige C, zatiaľ čo porazený zostúpi do Ligy D. Ak bude súčet gólov rovnaký, bude rozhodovať pravidlo gólov vonku; ak sa ani tak nerozhodne, príde na rad predĺženie a prípadne i penalty.

 Nasadenie pre baráž na MS 2022 
Liga národov UEFA je čiastočne spojená s európskou kvalifikáciou pre Majstrovstvá sveta vo futbale v Katare v roku 2022. Postup na MS bude závisieť od výsledkov Ligy národov, aj keď v menšej miere než baráž na Euro 2020. Desať víťazov kvalifikačných skupín sa kvalifikuje priamo. Desať tímov z druhých miest a dva tímy vybrané na základe celkového rebríčka Ligy národov 2020/2021 postúpia do druhého kola (play-off). Z 12 tímov potom po vyraďovacích bojoch, hraných na jeden zápas, zostanú traja víťazi, ktorí sa tak kvalifikujú na Majstrovstvá sveta.

 Program Ligy národov 
FázaKoloDátumSkupinová fáza1. kolo3.–5. september 20202. kolo6.–8. september 20203. kolo10.–11. október 20204. kolo13.–14. október 20205. kolo14.–15. november 20206. kolo17.–18. november 2020Finálový turnajSemifinále6.–7. október 2021O 3. miesto10. október 2021FinálePlay-outPrvý zápas24. marec 2022Druhý zápas29. marec 2022

 Nasadenie tímov 
náhľad|375x375bod|Mapa ukazuje rozdelenie tímov do jednotlivých líg.

Do súťaže sa zapojilo všetkých 55 národných tímov UEFA. Vzhľadom na zmenu formátu súťaže zo sezóny 2018/2019 napokon žiadny tím nezostupoval. Okrem víťazov skupín postúpili tímy z druhých miest v ligách C a D, spolu s najlepším tímom z tretieho miesta zo skupín v Lige D.

V prístupovom zozname sezóny 2020/2021 sú tímy usporiadané na základe celkového poradia Ligy národov 2018/2019 s miernou úpravou: tímy, ktoré pôvodne zostúpili v predchádzajúcej sezóne, sú umiestnené hneď pod tímami postúpenými pred zmenou formátu.

Legenda:
↑Pôvodný postup v predchádzajúcej sezóne (pred zmenou formátu)+Pôvodný zostup v predchádzajúcej sezóne (zachránení po zmene formátu)↑*Postup po zmene formátu

+Liga AKôšTím11.2.3.4.25.6.7.8.3↑9.↑10.↑11.↑12.4+13.+14.+15.+16.+Liga BKôšTím117.18.19.20.2↑21.↑22.↑23.↑24.3+25.+26.+27.+28.4↑*29.↑*30.↑*31.↑*32.+Liga CKôšTím133.34.35.↑36.2↑37.↑38.↑39.+40.3+41.+42.+43.↑*44.4↑*45.↑*46.↑*47.↑*48.+Liga DKôšTím149.50.51.52.253.54.55.

 Liga A 
LegendaPostup na finálový turnajZostup do Ligy B

 Skupina 1 
Víťazom 1. skupiny Ligy A sa stali futbalisti Talianska, ktorí v boji o účasť vo finálovom turnaji získali  v šiestich zápasoch dvanásť bodov. Body stratili po remízach s Bosnou a Hercegovinou (1:1), s Poľskom (0:0) a s Holandskom (1:1). Neprehrali však ani jeden zápas a s dvoma inkasovanými gólmi boli najlepším brániacim tímom celej Ligy národov. Na druhom mieste skončilo Holandsko a treťom Poľsko. Futbalisti Bosny a Hercegoviny, ktorí skončili na štvrtom mieste zostúpili do Ligy B.

|
Tím——1:1 (1:1)2:0 (1:0)1:1 (0:0)0:1 (0:1)——1:0 (0:0)3:1 (1:0)0:0 (0:0)1:2 (1:0)——3:0 (2:0)0:2 (0:1)0:0 (0:0)1:2 (1:1)——
|}

 Skupina 2 
V 2. skupine Ligy A dominovali futbalisti Belgicka, ktorí prehrali len na pôde Anglicka (1:2) a so ziskom 15 bodov postúpili do Final Four. Belgičania nastrieľali celkovo 16 gólov čo bolo najviac zo všetkých mužstiev, ktoré sa predstavili v tomto ročníku Ligy národov a svojom strede mali aj najlepšieho strelca celej súťaže. Útočník Romelu Lukaku zaznamenal päť gólov. Na druhom a treťom mieste skončili Dánsko a Anglicko, oba tímy získali po desať bodov a o lepšom umiestnení Dánska rozhodla lepšia bilancia zo vzájomných zápasov. Dáni doma remizovali 0:0 a v Anglicku dokonca vyhrali 1:0 po góle Christiana Eriksena z 35. minúty. Na poslednom mieste v tejto skupiny skončili futbalisti Islandu, ktorí boli jediným tímom v Lige národov, ktorý v dvoch ročníkoch nezískal ani jeden bod.

|
Tím——4:2 (1:1)2:0 (2:0)5:1 (2:1)0:2 (0:1)——0:0 (0:0)2:1 (1:0)2:1 (1:1)0:1 (0:1)——4:0 (2:0)1:2 (1:2)0:3 (0:1)0:1 (0:0)——
|}

 Skupina 3 
Víťazom 3. skupiny Ligy A a postupujúcim do Final Four, sa stali futbalisti Francúzka, ktorí v šiestich zápasoch ani raz neokúsili trpkosť prehry. Dva body stratili len po remíze 0:0 nad obhajcom trofeje Portugalskom, ktoré skončilo na druhom mieste. Na treťom mieste skončilo Chorvátsko a s Ligou A  sa museli rozlúčiť futbalisti Švédska, ktorí získali rovnako ako Chorvátsko tri body. Oba tímy mali aj rovnakú bilanciu vo vzájomných zápasoch, keď každý vyhral svoj domáci zápas 2:1. Chorváti mali však lepší celkový rozdiel gólov. 

|
Tím——0:0 (0:0)4:2 (2:1)4:2 (2:1)0:1 (0:0)——4:1 (1:0)3:0 (2:0)1:2 (0:1)2:3 (1:0)——2:1 (1:0)0:1 (0:1)0:2 (0:1)2:1 (2:0)——
|}

 Skupina 4 
Víťazom poslednej – 4. skupiny A Ligy  sa stali futbalisti Španielska, s dvojbodovým náskokom pred Nemcami, ktorí v ich vzájomnom zápase prekvapujúco vysoko prehrali 0:6. Futbalisti Nemecka utrpeli najhoršiu prehru v súťažnom zápase v histórii. V priamom súboji o prvé miesto v skupine, ktorý Nemci absolútne nezvládli, zaznamenal hetrik Ferran Torres. Zápas  medzi domácim Švajčiarskom a Ukrajinou v tejto skupine sa neuskutočnil. Ukrajinská futbalová federácia oznámila že UEFA ju informovala o zrušení stretnutia po pozitívnych testoch trojice hráčov Jevhena Makarenka, Eduarda Sobola a Dmytra Riznyka, absolvoval celý ukrajinský káder i realizačný tím ďalšie testovanie. To odhalilo ďalšie štyri prípady nákazy, preto hlavný hygienik v kantóne Luzern nariadil, že celá výprava musí ísť do karantény. UEFA následne zápas zrušila, pričom vo svojom odôvodnení odkázala na nariadenie švajčiarskych zdravotníckych úradov. V Lige A sa napokon z tejto skupiny zachránilo Švajčiarsko vďaka víťazstvu za ,,zeleným stolom“ .UEFA totiž rozhodla, že Švajčiarsko si do tabuľky pripíše  nad Ukrajinou kontumačne 3:0.

|
Tím——6:0 (3:0)1:0 (1:0)4:0 (3:0)1:1 (0:0)——3:3 (1:2)3:1 (2:1)1:1 (1:0)1:1 (0:1)——3:0 kont.1:0 (0:0)1:2 (0:1)2:1 (1:1)——
|}

 Finálový turnaj 
Druhý ročník Ligy národov dospel do finálovej fázy, ktorá bola programe od 6. do 10. októbra 2021 v talianských mestách Miláno a Turín. Do Final Four sa neprebojoval obhajca prvenstva z Portugalska. Snaha Cristiana Ronalda a jeho spoluhráčov sa skončila v náročnej skupine, v ktorej v konečnom bilancovaní obsadil tím z Pyrenejského polostrova druhé miesto za majstrami sveta z Francúzska. Popri nich sa medzi finálové kvarteto dostalo Belgicko, Taliansko a Španielsko. V porovnaní s prvým ročníkom v sezóne 2018/19 sa finálové kvarteto kompletne vymenilo keď okrem Portugalska bojovalo o premiérovú trofej ešte aj Anglicko, Holandsko a Švajčiarsko.  

Dejiskom finálového turnaja druhého ročníka sa stalo Taliansko. Vybrali ho po skompletizovaní štyroch účastníkov záverečných bojov. Program vyžrebovali 3. decembra 2020 v sídle UEFA vo švajčiarskom Nione. Z pohľadu nedávneho Eura bol pikantný, pretože hneď v prvom zápase sa na milánskom San Sire stretli tímy, ktoré si v dramatickom priebehu merali sily v semifinále šampionátu. Na londýnskom Wembley boli úspešnejší Taliani, Španielov zdolali až v jedenástkovom rozstrele. ,,Španielsko bolo tím, proti ktorému sme počas Eura 2020 bojovali najviac. Je to kvalitné mužstvo s výbornými hráčmi. Bude to dobrý zápas,“ tvrdil tréner Talianov Roberto Mancini. Čo bola podľa neho najsilnejšia zbraň súpera? Prihrávky po zemi. V tom sú Španieli najlepší,“ doložil veľavýznamne Roberto Mancini. Talianskemu trénerovi sa na európsky šampionát stále príjemne spomínalo. ,,V tíme vládli skvelé vzťahy. Boli sme skupina, ktorá spolupracovala 50 dní a to nie je jednoduché. Boli to ťažké a aj únavné dni, ale nemali sme medzi sebou žiadne problémy. V šatni bola správna chémia, rešpekt a láska, čo nie je ľahké získať.“ Taliansko oslavovalo titul a chcelo triumfovať aj v Lige národov. ,,Samozrejme, v domácom prostredí by to bolo vzrušujúce a urobíme preto všetko,“ skonštatoval Roberto Mancini. Talianom chýbali dlhodobo Leonardo Spinazzola, Alessandro Florenzi, Gaetano Castrovilli a Andrea Belotti. Zraneného Rafaela Toloia zastúpil obranca AC Miláno Davide Calabria a stredopoliara Mattea Pessinu nahradil obranca Interu Miláno Federico Dimarco. Pohľad na súpisku Talianov hovoril o kompaktnosti. Ich súperovi ju preorali zranenia či forma. Španielom chýbali Alvaro Morata, Pedri, Gerard Moreno, Thiago Alcantara, Jordi Alba či Jose Gaya. Pre zranenie vypadol z nominácie aj Brais Mendez zo Celty Vigo, ktorý pôvodne nahradil Pedriho. Absentoval takisto skúsený Marcos Liorente z Atletica Madrid. Po troch rokoch sa, naopak vrátil, obranca FC Chelsea Marcos Alonso. V tíme bol aj 17-ročný Gavi, talentovaní stredopoliar Barcelony, ktorý za Kataláncov zatiaľ odohral päť zápasov v lige a dva v Lige majstrov. Spolu s ním tréner Luis Enrique prvýkrát povolal aj ďalšieho tínedžera a potencionálneho debutanta Yeremiho Pina, 18-ročného krídelníka Villarrealu. Reprezentácia do 21 rokov prišla o Bryana Gila z Totenhamu, ktorý však až mal na konte tri štarty za áčko. V nominácii rovnako ako na Eure 2020 nebol žiaden hráč Realu Madrid. ,,Bude určite zaujímavé hrať proti úradujúcim majstrom Európy a ešte aj u nich. Nepochybujem o tom, že náš zápas bude zaujímavý. Nepotrebujeme viac motivácie. Nemôžem sa dočkať. Taliansky futbalový štýl je nepochybne jeden z najlepších, ale pokúsime sa presadiť svojimi zbraňami. Radi by sme túto súťaž vyhrali,“ povedal tréner Luis Enrique. 

Prvým finalistom Ligy národov 2020/21 sa napokon stal tím Španielska, ktorý zdolal domácich Talianov 2:1. Tímu Roberta Manciniho tak ukončili skvelú sériu zápasov bez prehry, ktorá sa zastavila na čísle 37. Na milánskom San Sire začali aktívnejšie Taliani, ktorí často strieľali na bránku Simóna, avšak išlo skôr o platonické ,,pozdravy“.  Boli to však hostia, ktorí skórovali ako prví. V 17. minúte Španieli zakombinovali na ľavej strane, z ktorej potom Oyarzabal načasoval ideálny center na nabiehajúceho Ferrana Torresa, a ten prekonal Donnarummu. O dve minúty už mohli zverenci Luisa Enriqueho vyhrávať o dva góly. Marcos Alonso vyslal na taliansku bránku ľavačkou jedovatú strelu, Donnarumma loptu neskrotil a opečiatkovala žrď jeho bránky, našťastie pre Talianov, nasledoval odkop Bonucciho. Taliani ožili po polhodine hry. Po ich kontre Simón zlikvidoval strelu Bernardeschiho. Na druhej strane Donnarummu preveril Oyarzabal. Dôležitý moment prišiel v 42. minúte, keď v hlavičkovom súboji kapitánov Bonucciho a Busquetsa trafil Talian Španiela lakťom do tváre a ruský rozhodca Karasjov mu dal druhú žltú kartu. Prvá pritom bola úplne zbytočná, Bonucci ju dostal na konci prvej polhodiny za príliš preexponovaný protest voči verdiktu rozhodcu. Španieli sa chopili príležitosti, prevaha o jedného hráča im, samozrejme, zapasovala do karát. Trestali rýchlo. V nadstavenom čase Gavi, vo veku 17 rokov a 62 dní najmladší debutant v reprezentačnom tíme Španielska v histórii, krásne sklepol loptu na Oyarzabala, ten jemným centrom našiel Ferrana Torresa a útočník Manchestru City umiestnenou hlavičkou do protipohybu prekonal Donnarummu druhýkrát. V 2. polčase Španieli umne hrali to, čo chceli. Držali loptu, vpred sa posúvali po postupných útokoch. V ich drese sa na trávnik dostal ďalší debutant, ešte len 18-ročný Pino. Taliani sa nevedeli dostať k hre, ktorou sa prezentovali na európskom šampionáte. Na trávniku pribudlo tvrdých zákrokov. Azpilicueta sa bolestivo tváril po zákroku Keana, Sarabia si zas vyšliapol na Chielliniho. Španieli, a konkrétne aktívny Oyarzabal, potom mohli dať tretí gól. Útočník Realu Sociedad najprv po centri Pina mieril vedľa, potom pri ďalšej šanci napálil loptu len do Donnarummu. V poslednej desaťminútovke ešte Taliani zabojovali. V 83. minúte Španieli po svojom rohovom kope a odhlavičkovanej lopte po nedorozumení dvoch istiacich hráčov umožnili domácim podniknúť brejk. Rýchly Chiesa loptu potiahol až pred bránku, kde nezištne prihral Pellegrinimu, a ten dal kontaktný gól. V závere zápasu si už Španieli víťazstvo postrážili.

Belgicko a Francúzsko patrili na nedávnych majstrovstvách Európy k najväčším favoritom. A to absolútne. Podľa kurzov v stávkových spoločnostiach boli práve tieto dve krajiny pred začiatkom turnaja najvýraznejší adepti na celkové prvenstvo. Nenaplnili však predpoklady. Vo Final Four sa stretli vo vzájomnom zápase, ktorý ich mohol posunúť o krok bližšie k inej trofeji. Liga národov bola stále nová súťaž. Jej aktuálna edícia bola len druhá v poradí. Jej meno nemalo ani zďaleka taký cveng ako majstrovstvá Európy. Napriek tomu nešlo o nejaký podradný formát. Liga národov sa uchytila medzi fanúšikmi aj samotnými futbalistami. Brala stále vážnejšie. A aj v druhom zápase sa malo ukázať, prečo. Ťažko si predstaviť na medzištátnej úrovni prestížnejší duel dvoch európskych krajín ako práve tento. Belgicko aj Francúzsko patria k svetovej špičke. Atraktivitu ponúkali najmä v útočnej fáze. Veď sa len po drobnohľad vezmu  tri najväčšie útočné hviezdy oboch tímov. Na jednej stranie Eden Hazard, Kevin De Bruyne a Romelu Lukaku, na tej druhej Antoine Griezmann, Kylian Mbappe a Karim Benzema. Špecializovaný portál transfermakrt.de odhadoval hodnotu týchto útočných trojíc na 250 miliónov eur. Pozor, nie dokopy, každého tria zvlášť. Očakávalo sa, že všetci šiesti nastúpia v  druhom semifinále Ligy národov, ktoré sa uskutočnilo na štadióne Juventusu v Turíne, v základnej zostave. Na spomenutom Eure skončili Belgičania už vo štvrťfinále na štíte neskorších majstrov Európy Talianov a Francúzsko stroskotalo ešte skôr. Senzačne už v osemfinále na Švajčiarsku. Obe krajiny teda mali čo naprávať. Belgicko je v rebríčku Medzinárodnej futbalovej federácie (FIFA) dlhodobo na prvom mieste. Fanúšikovia si však z neho už robili žarty, že páli neustále slepými. Napriek hviezdnemu kádru nevedeli „červení diabli“ ugrilovať svojich súperov do takej miery, aby sa dostali až k trofeji. Na posledných štyroch veľkých turnajoch to dotiahli najďalej na tretie miesto (MS 2018). Teraz však znovu mali výbornú formu. V septembrových zápasoch kvalifikácie o postup na MS 2022 zdolali Česko, Estónsko aj Bielorusko. „Do všetkých turnajov sme vstúpili vo veľkom štýle, ale nakoniec sme nezískali trofej. Myslím si, že teraz v Lige národov máme šancu. Musíme sa dostať čo najďalej, ideálne vyhrať záverečný turnaj, aby sme z tohto úspechu mohli ťažiť už smerom k MS 2022,“ vyhlásil Romelu Lukaku, najlepší strelec belgickej reprezentácie v histórii. Napriek tomu, že mal len 28 rokov, už si pripísal vyše sto štartov v najcennejšom drese. Francúzsko patrilo k svetovým futbalovým veľmociam ešte dlhšie. Letné Euro však ukázalo, že napriek nabitému kádru má trhliny. Najmä jeho trénerovi Didierovi Deschampsovi sa dostalo výčitiek smerom k nedostatočnej kreativite a neochote skúšať nových, mladých hráčov. Treba mu však priznať, že za incidentom Karima Benzemu z nedávnej minulosti urobil čiaru a keď 33-ročný útočník neustále v Reale Madrid dokazoval príslušnosť k svetovej špičke, po vyše piatich rokoch ho znovu povolal do reprezentácie. Síce pod tlakom verejnosti, ale urobil to. A Benzema hneď ukázal, aký je platný. Po návrate do národného tímu dal už štyri góly. V tomto semifinále sa očakával súboj ofenzív. Pri dôležitosti tohto súboja sa však  dala očakávať aj vyčkávacia šachová partia, v ktorej nikto nebude chcieť urobiť chybu a bude sa hrať skôr takticky. „Belgičania majú veľmi silnú a stabilnú obranu. Smerom dopredu sú všetci kreatívni a v útoku veľmi efektívni. Naša výhoda je, že takmer vždy hrajú rovnakým systémom v rovnakom rozostavení. V žiadnom prípade sa ich nebojíme. Do zápasu ideme, samozrejme, s cieľom postúpiť,“ vyhlásil Deschamps.Hráčom výnimočnej generácie belgických futbalistov opäť zostali len oči pre plač. Po tom, čo si nevybojovali účasť vo finále na európskom či svetovom šampionáte, zlyhali aj na záverečnom turnaji Ligy národov. 

Bronzový tím z majstrovstiev sveta 2018 nepostúpil do finále druhého ročníka Ligy národov, v Turíne podľahol Francúzsku 2:3, hoci po prvom polčase viedol 2:0. Reprezentanti „krajiny galského kohúta“ sa  prebojovali  do  milánského finále proti Španielom, Belgičania zostali v Turíne, kde sa v súboji o tretie miesto vyzvalo  domáce Taliansko. Francúzi pritom v úvodnom dejstve druhého semifinále sklamali. Belgičania mohli ísť do vedenia už v 4. min, keď akciu potiahol po pravej strane Lukaku, jeho center nedokázal odkopnúť do bezpečia Kounde, ale De Bruyne zvnútra pokutového územia neprekonal pripraveného Llorisa. „Červení diabli“ sa prvého gólu dočkali v 37. minúte a brankár francúzskeho národného tímu nebol bez viny. Carrascova prízemná strela z rohu pokutového územia prešla až k bližšej žrdi a rozvlnila sieť – 1:0. Z pohybu Llorisa bolo zrejmé, že očakával pokus do opačnej strany. Prešli iba štyri minúty a Belgičania sa radovali druhý raz. De Bruyne poslal výbornú kolmicu do pokutového územia a Lukaku z veľkého uhla presnou strelou opäť k bližšej žrdi prekonal Llorisa – 2:0. Francúzi v úvodnom dejstve predviedli toho pramálo. V ofenzíve bolo cítiť iba ich najjagavejšiu hviezdu Mbappeho, ktorý raz rozvlnil bočnú sieť, takisto si dobre nabehol do pokutového územia, ale rýchlu akciu už nestihol zakončiť strelou a tiež po jeho centri neuspel Pavard. Po zmene strán nastúpili Francúzi ako vymenení. Zrýchlili hru, lepšie napádali súpera a tlačili sa do pokutového územia. Pogbova strela zo strednej vzdialenosti v 50. minúte však nebola presná a o osem minút neskôr síce Mbappe našiel pred bránkou Griezmanna, ale ten zblízka neprekonal Courtoisa. V 62. minúte aktívny Mbappe prihral do šestnástky Benzemovi a dovtedy neviditeľný kanonier Realu Madrid z otočky strelou k žrdi znížil – 2:1. Francúzov kontaktný gól nakopol a hrýzli ďalej. V 67. minúte Tielemans trafil nohou v pokutovom území Griezmanna. Rozhodca Sibert nariadil po zásahu videoarbitra pokutový kop, ktorý s veľkým prehľadom premenil Mbappe – 2:2. Belgičania sa po vyrovnaní dostali do jednej šance. V 73. minúte pálil De Bruyne, Lloris jeho pokus vyrazil na roh. Na opačnej strane mal v 86. minúte Courtois šťastie, keď pokus Mbappeho smeroval tesne vedľa jeho pravej žrde. Hneď o minútu neskôr síce belgický kanonier Lukaku rozvlnil sieť, ale po Carrascovej prihrávke zakončoval už z ofsajdu, čo odhalil systém VAR. Gól teda neplatil. Oba tímy v strhujúcom závere akoby nechceli predĺženie. Dravejší však boli Francúzi. V 90. minúte trafil Pogba z priameho kopu len spojnicu žrde a brvna, no ešte v tej istej minúte sa predsa len dočkal on a jeho spoluhráči zlomového momentu. Center Pavarda ešte belgická obrana odvrátila, no iba k hrdinovi zápasu Theovi Hernandezovi, ktorého projektil k žrdi rozvlnil sieť a rozjasal francúzskych divákov – 2:3.

Taliani chceli po európskom šampionáte ovládnuť aj záverečný turnaj Ligy národov. Motivačný faktor bola pre nich nielen trofej, ale tiež fakt, že sa posledné zápasy tejto stále veľmi mladej súťaže hrali na Apeninskom polostrove. No keďže zverenci trénera Roberta Manciniho nezvládli semifinále proti Španielsku, museli sa uspokojiť so zápasom o tretie miesto. V Turíne nastúpili proti Belgičanom, ktorých vo štvrťfinále európskeho šampionátu zdolali 2:1. No a zhodou okolností sa rovnakým výsledkom skončil aj duel o tretie miesto v Lige národov. V tomto prípade stojí za zmienku, že v oboch súbojoch sa o otvárací presný zásah postaral taliansky stredopoliar Nicolo Barella. Futbalista Interu Miláno bol podľa portálu WhoScored.com, ktorý sa venuje analytickej štatistike, s ratingom 8,19 najlepší hráč  stretnutia. Vraví sa, že kto vyhrá bitku o stred poľa, vyhrá aj celý zápas. Platilo to aj teraz. „Predviedli sme veľmi dobrý výkon. Ukázali sme, že v strede poľa máme veľa riešení a zároveň veľa kvality. Chlapci si zaslúžia pochvalu,“ skonštatoval tréner talianskeho národného tímu Roberto Mancini. Zatiaľ čo proti Španielom hrali úradujúci majstri Európy s overenou stredovou trojicou Barella, Jorginho, Verratti, proti Belgičanom dostali okrem strelca gólu šancu Manuel Locatelli a Lorenzo Pellegrini. „Musíme mať alternatívu v prípade, že by Jorginho nebol k dispozícii. Sensi tu momentálne nie je a Cristante sa v tejto úlohe už predstavil. Locatelli je dostatočne kvalitný futbalista na to, aby si s touto pozíciou poradil. Na trávniku predviedol skvelý výkon a taktiež svoju všestrannosť,“ uviedol šéf talianskej lavičky. Ako rozhodujúci sa však ukázal druhý gól, ktorý z pokutového kopu strelil krídelník Domenico Berardi. V závere totiž Belgičania skórovali, keď sa po prihrávke od Kevina De Bruyneho presadil 20-ročný Charles De Ketelaere. Presný zásah najmladšieho belgického futbalistu na súpiske prišiel príliš neskoro na to, aby sa so zápasom ešte dalo niečo spraviť. „Po prehre so Španielskom sme sa chceli prezentovať dobrým výkonom. Chceli sme zvíťaziť, pretože je to veľmi dôležité aj z hľadiska renkingu. Podarilo sa nám to, čo znamená, že teraz sme šťastní. Čo sa týka môjho výkonu, som spokojný, ale najpodstatnejšie bolo, aby sme zvíťazili,“ uviedol Domenico Berardi, ktorého doplnil stopér Alessandro Bastoni. Ten nastúpil v základnej zostave v oboch dueloch na záverečnom turnaji Ligy národov. Proti Belgičanom bol jeho partnerom Francesco Acerbi. „Každý zápas na medzinárodnej úrovni je mimoriadne dôležitý. Som rád, že mám za sebou takúto skúsenosť v talianskom národnom tíme. Na európskom šampionáte som sa toho veľa naučil od Bonucciho a Chielliniho. Mám 22 rokov a je mi jasné, že sa musíme ešte stále zlepšovať,“ zdôraznil obranca Interu Miláno. 

Vo finále Ligy národov 2020/ 21 sa na milánskom San Sire stretli Španieli a Francúzi. Oba tímy svojimi kvalitami v semifinálových dueloch upútali. Španielsko si práve v Miláne poradilo s domácim Talianskom, keď úradujúceho majstra Európy zdolalo 2:1. Francúzsky tím nadchol svojich fanúšikov úžasným obratom, keď v Turíne prehrával s Belgickom po 1. polčase 0:2, aby nakoniec zvíťazil 3:2. V zápase o bronz si v menšej miere obrat zopakoval. V prvom polčase si oba tímy dávali pozor na defenzívu, a tak sa Lloris a Simón v tejto časti hry nepretrhli. Prvú väčšiu šancu a nakoniec aj najväčšiu príležitosť v 1. polčase mali Francúzi. Benzema sa v 6. minúte dostal za obranu Španielov, obišiel kľučkou vybiehajúceho Simóna, jeho spätnú prihrávku však obrana Španielov odvrátila na roh. Francúzi boli v tejto fáze o niečo aktívnejší, postupne sa však hra vyrovnala. Ďalšie minúty boli bez väčšieho vzruchu, do strhujúceho tempa sa tímy nepúšťali. Po polhodine hry Španieli reklamovali ruku Koundeho, VAR ju však nepotvrdil. Stratou pre Francúzov bolo zranenie Varaneho v závere polčasu, vystriedať ho musel Upamecano. Druhý polčas v úvode kopíroval prvý, aby sa po hodine hry začali diať zaujímavé veci pred oboma bránkami. V 64. minúte po rýchlom útoku Francúzov trafil Theo Hernandez brvno. Z nasledujúceho útoku Francúzi inkasovali! Busquets vysunul Oyarzabala, ten sa presadil pri Upamecanovi a ľavačkou krížnou strelou k protiľahlej žrdi prekonal Llorisa. Španielska explózia radosti netrvala dlho. Mbappe vysunul Benzemu, ten sa uvoľnil, pravačkou skvele zakrútil loptu k vzdialenejšej žrdi a aj keď si na ňu Simón siahol, gólu nezabránil. V 80. minúte už Francúzi vyhrávali. Mbappe sa dostal za obranu súpera a šikovnou strelkou podstrelil Simóna. Španieli reklamovali ofsajd, VAR však gól potvrdil. Potom Francúzi trestuhodne naložili s priamym kopom, keď Pogba priťukol Griezmannovi, ale jeho strela preletela niekoľko metrov nad Simónovou bránkou. Mimochodom, Griezmann nastúpil na svoj 100. zápas za Francúzsko. V záverečnom nápore Španielov mohol vyrovnať Oyarzabal, ale vynikol Lloris. Aj nadstavené minúty boli horúce, Španieli útočili, Francúzi sa snažili vymaniť z ich tlaku kontrami. Fantasticky sa predviedol Lloris, ktorý svoj tím zachránil i pri prudkej strele tínedžera Pina. Gratuláciu k triumfu tak od Luisa Enriqueho prijímal Didier Deschamps. 

Kvalifikované tímy:

 Liga B 
LegendaPostup do Ligy AZostup do Ligy C

 Skupina 1 
Liga B mala rovnako ako A-divízia štyri štvorčlenné skupine, v ktorých sa bojovalo o postup do elitnej Ligy A. V A-skupine Ligy B skončili na prvom a postupovom mieste rakúski futbalisti, ktorí získali o tri body viac ako Nórsko na druhom mieste. Účasť v B-divízii si zachovalo aj Rumunsko na treťom mieste. Jednoznačne najhorším tímom tejto skupiny bolo Severné Írsko, ktoré získalo len dva body za dve remízy s Rumunskom (1:1) v oboch vzájomných  zápasoch, a zostúpilo do Ligy C. Stretnutie tejto skupiny Rumunsko – Nórsko sa neuskutočnilo, keďže po pozitívnom náleze šiel celý nórsky národný tím do desaťdňovej karantény. Rumunsko napokon tento zápas po rozhodnutí UEFA vyhralo 3:0 kontumačne.

|
Tím——1:1 (0:0)2:3 (1:1)2:1 (0:0)1:2 (0:1)——4:0 (2:0)1:0 (0:0)0:1 (0:0)3:0 kont.——1:1 (1:0)0:1 (0:1)1:5 (1:3)1:1 (0:0)——
|}

 Skupina 2 
Postup z 2. skupiny Ligy B, v ktorej účinkovali aj slovenskí reprezentanti, si vybojovalo Česko, ktoré o svojom postupe do Ligy A rozhodlo v poslednom zápase práve proti Slovensku, ktoré v Plzni zdolalo 2:0. Do posledného kola boli v hre o postup aj škótski futbalisti, no po prehre 0:1 v Izraeli skončili nakoniec na druhom mieste a účasť v Lige B si zachoval aj Izrael na tretej priečke. Na poslednom mieste tejto skupiny skončili slovenskí futbalisti, ktorí vyhrali len jeden zápas so Škótskom (1:0) a zaznamenali aj jednu remízu v Izraeli (1:1). Slovensko tak v dvoch ročníkoch zaznamenalo len jedno víťazstvo, a potom ako sa v minulej edícii Ligy národov vyhlo zostupu do Ligy C len vďaka organizačným zmenám v súťaži, tento rok sa zostupu už nevyhlo.

|
Tím——1:2 (1:1)1:0 (1:0)2:0 (1:0)1:0 (1:0)——1:1 (1:0)1:0 (0:0)1:2 (0:1)1:0 (1:0)——1:1 (0:1)1:3 (0:0)1:0 (1:0)2:3 (2:0)——
|}

 Skupina 3 
Tretiu skupinu Ligy B vyhrali maďarskí futbalisti, ktorý v závere roka vychytili výbornú formu  a okrem postupu na majstrovstvá Európy, sa posunuli o poschodie vyššie aj v Lige národov. Na druhom mieste skončili ruskí futbalisti, ktorí na lídra skupiny strácali tri body aj napriek tomu, že s ním ani raz neprehrali. Doma remizovali 0:0 a v Maďarsku dokonca vyhrali 3:2. Viac sa určite čakalo od Srbska, ktoré skončilo na treťom mieste a získalo rovnako ako Turecko na štvrtom mieste šesť bodov. O zostupe Turecka do Ligy C rozhodol lepší celkový gólový rozdiel, keďže oba ich vzájomné zápasy sa skončili nerozhodne.

|
Tím——2:3 (0:2)1:1 (1:1)2:0 (0:0)0:0 (0:0)——3:1 (0:0)1:1 (1:0)0:1 (0:1)5:0 (4:0)——0:0 (0:0)0:1 (0:0)3:2 (2:1)2:2 (0:1)——
|}

 Skupina 4 
Posledným postupujúcom tímom do Ligy A sa stali futbalisti Walesu, ktorí jednoznačne vyhrali 4. skupinu. Ani raz neprehrali a dva body stratili po remíze na pôde Írska. To skončilo na treťom mieste a udržalo si miestenku v Lige B. Ešte o jednu priečku vyššie, teda na 2. mieste, skončilo stále sa lepšiace Fínsko aj so slovenským rodákom v bránke Lukášom Hradeckym. Na poslednom štvrtom mieste skončili futbalisti Bulharska, ktorí získali len dva body za dve remízy s Írskom (1:1 doma a 0:0 v Írsku) a zostúpili do Ligy C. 

|
Tím——3:1 (1:0)1:0 (1:0)1:0 (0:0)0:1 (0:0)——1:0 (0:0)2:0 (0:0)0:0 (0:0)0:1 (0:0)——0:0 (0:0)0:1 (0:0)1:2 (0:2)1:1 (0:0)——
|}

 Liga C 
LegendaPostup do Ligy BTím hral play-out a udržal sa v Lige CTím hral play-out a zostúpil do Ligy D

 Skupina 1 
V Lige C hralo o postup do Ligy B šestnásť mužstiev v štyroch skupinách. Z 1. skupiny si vybojovala postup Čierna Hora, ktorá získala o tri body viac ako Luxembursko na druhej priečke. Účasť v Lige C- si zachovali s tretej pozície futbalisti Azerbajdžanu a do najnižšej Ligy D zostúpil Cyprus. 

|
Tím——1:2 (1:1)2:0 (1:0)4:0 (3:0)0:1 (0:0)——0:0 (0:0)2:0 (2:0)0:0 (0:0)1:2 (1:0)——0:0 (0:0)0:2 (0:0)2:1 (1:1)0:1 (0:1)——
|}

 Skupina 2 
Z druhej skupiny si vybojovali postup o poschodie vyššie futbalisti Arménska, ktorý získali o dva body viac ako Severné Macedónsko na druhom mieste. Na treťom mieste skončila reprezentácia Gruzínska, ktorú v piatich zápasoch tejto edície viedol slovenský tréner Vladimír Weiss st. Keďže však nepreviedol Gruzínsko cez baráž na majstrovstvá Európy ešte pred posledným zápasom Ligy národov ukončil spoluprácu s gruzínskou futbalovou federáciou. Estónsko, ktoré skončilo na poslednom štvrtom mieste zostúpilo do Ligy D. Stretnutie v tejto skupine  medzi Arménskom a Gruzínskom (2:0) sa z dôvodu vojnového konfliktu v Náhornom Karabachu uskutočnilo na neutrálnej pôde v Poľsku. Rovnako z toho istého dôvodu sa hral aj zápas Arménsko – Severné Macedónsko (1:0) na neutrálnej pôde v cyperskej Nikózii.

|
Tím——1:0 (0:0)2:2 (1:0)2:0 (1:0)2:1 (2:0)——1:1 (0:0)2:1 (1:0)1:2 (0:1)1:1 (1:1)——0:0 (0:0)1:1 (1:1)3:3 (1:1)0:1 (0:1)——
|}

 Skupina 3 
Prvenstvo v 3. skupine  si vybojovalo Slovinsko, ktoré neokúsilo trpkosť prehry ani v jednom zápase a so ziskom štrnástich bodov si vybojovalo postup do Ligy B. Na druhom mieste skončilo Grécko a miestenku v tejto divízii si  s tretieho miesta udržalo Kosovo. Moldavsko, ktoré získalo len jeden bod za remízu 1:1 s Kosovom spadlo do najnižšej Ligy D. Keďže Moldavsko neuznávalo samostatnosť Kosova, tieto dve krajiny medzi sebou nemali žiadne diplomatické vzťahy. Preto sa  prvý ich prvý vzájomný zápas (1:1) hral v talianskej Parme.  

|
Tím——0:0 (0:0)2:1 (0:0)1:0 (1:0)0:0 (0:0)——0:0 (0:0)2:0 (1:0)0:1 (0:1)1:2 (0:1)——1:0 (1:0)0:4 (0:3)0:2 (0:2)1:1 (1:0)——
|}

 Skupina 4 
V poslednej štvrtej skupine Ligy C sa najviac darilo futbalistom Albánska, ktorí získali o jeden bod viac ako Bielorusko na druhom mieste. Albánci svoje povýšenie do kvalitnejšej Ligy B potvrdili dvoma víťazstvami  (3:2 doma, 2:0 vonku) nad  jeho najväčším súperom z Bieloruska a v konečnej tabuľke ho predbehli o jeden bod. Na treťom a štvrtom mieste sa zoradili ďalšie dve reprezentácie z bývalého Sovietskeho zväzu Litva a Kazachstan, ktorý získal o štyri body menej  opustil Ligu C. 

|
Tím——3:2 (3:1)0:1 (0:0)3:1 (2:1)0:2 (0:1)——2:0 (2:0)2:0 (1:0)0:0 (0:0)2:2 (1:0)——0:2 (0:1)0:0 (0:0)1:2 (0:0)1:2 (1:1)——
|}

 Play-out o udržanie 
Tím 1Celkové skóreTím 21. zápas2. zápas 2 : 2(4 : 5 penalty) 1 : 2 1 : 0(po pred.) 0 : 2 0 : 0 0 : 2
Kazachstan a Cyprus sa udržali v Lige C; Moldavsko a Estónsko zostupujú do Ligy D pre sezónu 2022/2023.

 Liga D 
LegendaPostup do Ligy C

 Skupina 1 
Poslednou výkonnostnou úrovňou bolo Liga D, v ktorej bola sedmička najnižšie postavených reprezentačných tímov rozdelená do dvoch skupín. V štvorčlennej 1. skupine si postup o úroveň vyššie vybojovali bez prehry Faerské ostrovy, ktorí v konkurencii tímov Andorry, Lotyšska a Malty neodišli z trávnika ani raz ako porazené a stratili body len po troch nerozhodných výsledkoch. Aj to im však stačilo na prvé miesto s trojbodovým odstupom od Malty. Až na treťom mieste skončili futbalisti Lotyšska, ktorí v šiestich zápasoch dokázali vyhrať len raz a to 5:0 v Andorre. Okrem toho si na svoje konto pripísali až štyri remízy. Na poslednom štvrtom mieste skončila so ziskom dvoch bodov Andorra.  

|
Tím——3:2 (1:1)1:1 (1:1)2:0 (2:0)1:1 (0:0)——1:1 (1:1)3:1 (0:1)1:1 (0:0)0:1 (0:0)——0:0 (0:0)0:1 (0:1)0:0 (0:0)0:5 (0:1)——
|}

 Skupina 2 
V trojčlennej 2. skupine zvíťazil najmladší člen UEFA Gibraltár, ktorý si vybojoval prvé miesto s bilanciou dve výhry a dve remízy a s trojbodovým odstupom od  Lichtenštajnska na druhom mieste. Vybojoval si tak miestenku v Lige C.  Na treťom mieste skončili  s dvoma bodmi za dve remízy a bez streleného gólu futbalisti San Marína.

|
Tím——1:1 (1:1)1:0 (1:0)0:1 (0:0)——0:0 (0:0)0:0 (0:0)0:2 (0:2)——
|}

 Celkové poradie 

+Liga APoradieTímZápasyBody1.6162.6113.6124.6155.6136.6117.6108.699.61010.6711.6612.6313.6614.6315.6216.60

+Liga BPoradieTímZápasyBody17.61618.61319.61220.61121.61222.61023.61024.6825.6826.6827.6628.6329.6630.6431.6232.62

+Liga CPoradieTímZápasyBody33.61434.61335.61136.61137.61238.61039.61040.6941.6842.6743.6644.6545.6446.6447.6348.61

+Liga DPoradieTímZápasyBody49.4850.4651.4552.4553.4354.4255.62

 Referencie 

 Externé odkazy 
 UEFA.com
 Oficiálna stránka Ligy národov UEFA

Kategória:Futbal v 2020
Kategória:Futbal v 2021
Kategória:Futbal v 2022
Kategória:Liga národov UEFA